**Gabaasa Carraa fi Walgahiinsa Odeefannoo Teknoolojii Magaalaa Siyaatil.**

Jiraattonni magaalaa siyaatil hangam takka Interneetiin walqunnamttii qaban? Jiraattonni magaalaa siyaatil tajaajila adda addaa mootumaa irraa argachuudhaaf meeshaalee walqunnamttii gara garaatti ni fayyadamuu? Magaalaan siyaatil haala ittifayyadama teknoolojiiwwan walqunnamttii kan akka komputeraa, interneetii, bilbilaa, feesbuukii , tiwiteraa fi kkf ilaalchisee qorannoo geggeessee jira. Haaluma walfakkaatuun rakkoolee ummatnni interneetii argatuu fi ittifayyadamuu irratti qabu, tajaajila barbaadu sarara interneetii irratti kallattiin (on line) argachuu, dhimmoota fedhii maammiltootaan walqabatan irratti ummatnni haala kamiin odeefannoo argachuu akka barbaadu fi yaada isaanii bulchiinsa magaalaatii fi gareewwan hawaasaatiif haala kamiin ibsachuu akka fedhan ykn barbaadan qoratamee jira. Qorannoo geggeefameen bu’aan guddaan argamee jira. Argannoo ijoo(furtuu) qorannoo kanaa kan fedhii fi yaada hawaasaa calaqisu yammuu ta’u kanuma ka’umsa godhachuudhaan yaada furmaataa fi yaada xumuraa haala armaan gadii kanatti keenyee jirra.

Bara 2013 namoota 2600 irraa bilbilaa fi interneetiin ragaan guuramee ture. Haaluma walfakkaatuun garee marii hawaasaa 9 kan afaan adda addaa 6 dubbatan wajjiin mariin taasifamee ragaan walitti qabamee jira. Marii duraan garee hawaasaan geggeefamee ture irratti jiraattonni qorannaa duraatiin bakka bu’ummaa argatanii hin hirmaati ykn ammatamin akka saamudaatti dhiyaatanii jiru.yaadni furmaataa fi bu’aan qorannoo asii gaditti dhiyaate qaama gabaasa waliigalaa kan dhiyeessii fi ittifayyadama teknoolojii odeefannoo siyaatil guddina (cee’umsa) gama haqa qabeessummaa fi carraa tajaajila dijitaalii jedhamuuti. Magaalaan siyaatil yaada hawaasaa kana akka galtee guddaatti fudhachuudaahaan akkaataa hawaasa biraa ittiin dhaqabuun danda’amu irratti murtii kennuuf, haala weebsaayitii ittiin wixineeffamu, addaan cicituu digitaalii ittisuuf haala kamiin kaampaanii kebilii(dhaaba dhimmi ilaalu) waliin hojjachun akka danda’amuu fi akkasumaas tajaajila kana oliguddisuuf magaalaan siyaatil bara 2000 irraa jalqabee yeroo afuraffaaf(4ffaa) raga kana walitti qabdee jirtti. Qorannoon kun kan geggeefame magaalaa siyaatiliin garee odeeffannoo teknoolojii sagantaa teknoolojii hawaasaatiin.

Argannoowwan Ijoon( Furtuun)

* Magaalaa siyaatil keessatti dhiyeessii fi ittifayyadamnni interneetii guddataa deemaa jira.namoota ragaa kennan keessaa dhibbeentaan saddeetamii shan (85%) fi namoota marii garee irratti hirmaatan keessaa dhibbeentaan torbaatamii shan (75%) mana isaan keessatti hanga tokko carraa interneetitti fayyadamuu ni qaban.
* Magaalaan Siyaatil hawaasa sochii interneetiit waliin jiraatu qabdi: qabiyeen laptoopii dhibbeenttaa torbaatamii lama (72%) bilbila harkaa ykn moobaayilii kan smart phone fi taabileet jedhamu, dhibbeenttaan jahaatamii jaha (66%) komputeroota deesktoopii manaa kan baballataa jiran dhibbeentaa shantamii shan (55%), namnni idileen bilbila harkaa fayyadamu dhibbeentaa saddeettamii sagal (89%), fi bilbila smart jedhamu namootnni qaban dhibbeenttaa shantamii saddeet (%58). Namoota marii garee irratti hirmaatan keessaa kan interneetii socho’u fayyadamaa jiran muraasa yoo ta’an ittifayyadamnni bilbila harkaa walfakkaata.
* Jiraattota siyaatil kan ragaan irraa funaaname hundinuu hirmaannaan hawaasaa barbaachisaa akka ta’e kaasanii jiru. Namoota walakkaa oli dhibbeentaa shantamii sadi (53%) kan bilbilaan raga kennan fi dhibbeentaan torbaatamii torba (77%) kan sarara internetii (online) irratti deebii kennan garee hawaasaa keessatti akka hirmaatan dubbatanii jiru.
* Namootni ragaan irraa funaaname yaada isaanii ibsachuudhaaf e mail filatamaa akka ta’e kaasanii jiru. Kuniis dhibbeenttaa torbaatamii shan (75%) qorannaa bilbilaatiin, dhibbeenttaan saddeettamii torba (87%) qorannaa sarara interneetii kallattii (Online), kan dhibbeenttaa soddomii saddeeti (38%) gadi ta’an marii garee irratti ibsatanii jiru. Dabalataaniis karaa sarara interneetii kallattii ta’een(online) walgahii hawaasaa irratti hirmaachuuf fedhii guddaatu jira. Kuniis dhibbeenttaa shanttamii sadeeti (58%) qorannoo bilbilaatiin, dhibbeentaa torbaatamii tokko (71%) warra kallatii sarara interneetiin (online) deebii kennaniin kan ibsameedha.hirmaattonni marii garee kun fedhiin (filannoon) isaanii garaagarummaa qaba. Yeroo hedduu yaada isaanii kan kennachuu barbaadan kallattii interneetii(online) kan jedhan dhibbeenttaa soddomii saddeet (38%), walgahii hawaasaa irratti kan jedhan dhibbeenttaa soddomii jaha(36%) fi qorannaa bilbilaatiin kan jedhan dhibbeentaa soddomii tokko (31%).
* Odeeffannoo magaala argachuun walqabatee, keessumattuu dhimma ariifachiisaa ilaalchisee namoonni gaafataman wanti filatan tooftaa walqunnamtti hundaanuu bakka tokkotti odeefannoo argachuudha. Kuniis bilbilaan, e mail fi dhaamsa bilbilaan kaayuudhaan. Iddoo tokkotti walitti fiduudhaan bilbilaan, e mail weebsaayitii magaalaa fi feesbuukiin odeefannoon namoota bilbilaa fi kallattii sarara interneetiin (online) deebii kennan keessaa yoo xiqaate dhibbeenttaa saddeetamii shan (85%) ni dhaqaba. Haluma walfakkaatuun namoota marii garee irratti hirmaatan keessaa dhibbeenttaa jahaatama (60%) ni dhaqaba.
* Haala bu’a qabeessa ta’een hirmaachuudhaaf tarsiimoo gabayaa hunda qabeessa ta’e kan sarara interneetii (on line) irraa fi kan sararaan alaa (off line) barbaachisa. jiraattonni siyaatil feesbuukii fi tiweeteriitti fayyadamaa jiru. Haa ta’uu malee tajaajilli kun jiraattota hunda walgahee jira jechuun hin danda’amu. Jiraattota keessaa dhibbeenttaan jahaatamii jahaa (66%) feesbuukitii kan fayyadaman yoo ta’u dhibbeentaa soddomii sadi (33%) tiweeteritti fayyadamaa jiru. Yeroo hunda ykn Walfaana kan ittifayyadaman garuu muraasa.
* Iddoowan hawaasnni carraa tekinoolojitti fayyadamuu irraa argatu namoota qbeenya xiqaa qabaniif baayyee barbaachisaadha.namoota bilbilaan deebii kennan keessaa dhibbeenttaan shanttamaa (%50) fi namoota sarara interneetii (online) irratti deebii kennan keessaa dhibbeenttaan afurtamii shan (%45) komputera fayyadamuuf mana kitaaba( laayibirarii) kan deeman yoo ta’u namoota sarara interneetii(online) irratti deebii kennan keessaa dhibbeenttaan kudha shan (%15) komputeratti fayyadamuudhaaf jidugaleessota hawaasaa deeman. Marii garee hundaa irratti iddoon(naannoon) hawaasni tajaajila irraa argatu xiyyeeffannaa guddaan ka’ee ture.
* Hanga ammaa tajaajila interneetii argachuu fi dandeettii interneetitti fayyadamuu ilaalchisee hanqina( qaawa) guddaatu jira. Hanqinni waliin gahiinsa digitaalaa itti fayyadama internetii fi dandeettii cimsuu irratti waan xiyyefateef dhiyeesii bu’uura ta’e irrati hanga barbaadamu hin hojjatamnne.
* Barnootaa xiqaa qabaachuu fi umriin( manguddummaan) ittifayyadamaa fi baballina teknoolojii irratti garaagarummaa guddaa uumanii jiru. Haata’uu malee ragaan akka agarsiisutti garagarumaan guddaaf bu’uura kan ta’an, galii, sabummaa fi dandeettii namoota raga kennaniit. Bu’aan marii garee akka mullisetti afaanii fi aadaaniis ka’umsa rakkoo kanaa ni ta’u.
* Itti fayyadamaa fi baballina teknoolojii ilaalchisee bara 2009 fi sana duraas ragaan ture akka agarsiisutti garaagarumaan koorniyaa (saalaa) rakkoo guddaa ta’ee hin mullatu.
* Gatiin brood baandii fi Tv kebilii yaachisaa ta’uus namoonni raga kennan ariitiin (saffisnni) broodbaandii yoo dabale fedhiin ittifayyadama isaatiis akka dabalu kaasanii jiru.
* Barren arffan darbban fedhiin viidiyoo adda addaa interneetii irratti laalauu kan dabale yoo ta’u fedhiin Tv kebilii (diishii) horachuu dhibbeenttaa kudha sadiin (%13) gadi bu’ee jira.
* Hawaasnni weebsaayitii “seattle.gov” jedhamutti baayyinaan fayyadamaa jiru. namoota deebii bilbilaan kennan sadii keessa lama (2/3) ,namoota sarara interneetii (online) kennan keessaa dhibbeenttaa saddeettamii shan (%85) fi namoota marii garee irratti hirmaatan keessaa walakkan isaanii barren dabran weebsaayitii magaalaa “seattle.org” jedhamutti fayyadamaa akka turan ibsanii jiru.
* Chaanaaliin siyaatil daawwatoota baayyee qaba. Namoota deebii bilbilaa kennan keessaa walakkaa oli dhibbeenttaan shantamii tokko (%51) fi namoota sarara interneetii (online) irratti deebii kennan keessaa dhibbeentaan jahaatamii jaha (%66) chaanaalii kana laalanii jiru.qorannoo bilbilaan geggeeffameen namoonni bifaan adda addaa kan harkka sadi keessaa lama (2/3) ta’an chaanaalii torbaanii kan siyaatil akka daawwatan(dhageefatan) ibsanii jiru.

Argannoo kana ilaalchisee dhimmootni biraa ballinaan gabaasa ogummaa keessatti kan dhiyaatan ta’a.

**Yaada furmaataa**

Gabaasa qorannaa fi argannoo kana irratti hundaayuudhaan Gareen odeeffannoofi teknoolojii ,haala magaalaan siyaatil hawaasaa wajjiin trakaanfii sirreessaa fudhatamuu qabu ilaalchisee yaada furmaataa fi yaada xumuraa kan jalqabaa asii gaditti tarreeffamee jira.

**Ittifayyadama teknoolojii interneetii, baballinaa fi tajaajila broodbaandii.**

* Waliin gahiinsaa fi saffina interneetii magaalaa siyaatiil guutuu keessa jiruu dabaluuf hojiin guddaan hojjatamuu qaba.
* Jiraattonni magaalaa kan galii xiqaa qaban tajaajila interneetitti fayyadamaa akka ta’an gatiin interneetii fi meeshaalee waliin deemanii madaalawaa akka ta’an gabayaa mijaawaa uumuu fi jajjabeessuu. Meeshaaleen dhiyaatan ittifayyadamtootaaf mijaawaa ta’uu isaanii fi afaan adda addaatiin jiraachuu isaanii mirkaneessuu. Kallattiidhaan jiraattota magaalaatiif dhiyeessuu ykn karaa dhaabilee hawaasaatiin dhiyeessu barbaachisa.
* Namoota manguddoo ta’anii fi barnoota gadi aanaa qaban irratti xiyyeefachuu, tajaajilaa fi meeshaalee dhiyeessuun dandeettii ittifayyadamuu isaanii cimsuu.
* Haala itti fayyadama tajaajila sarara interneetii(on line) irratti leenjii kennuu hubannoo cimsuu. Mana kitaabaa, jidugaleessota hawaasaa, jidugaleessota komputera hawaasaa, fi mana barumsa ummataa siyaatil deegarssa michummaa kennuu ni danda’an.
* Hawaasa affan ingliffaa dubbachuu rakkatan bira gahuu ykn dhaqabuu barbaachisa.

**Tajaajila Internetii: hojii irra oolchuu fi baballisuu**

* Ittifayyadama internetii baballisuu, maxxanssaa fi miidiyaa hawaasaa,viidiyoo moobaayilii, chaanaalii biraa kan odeeffannoo magaalaa siyaatil ittiin tamsaafamu baayyisuu.
* Gareewwan hawaasaa waliin michummaa cimsuun tamsaasa isaa baballisuu.
* Garaagarummaa sadarkaa tajaajilaa fi gatii fi abbummaa meeshaa teknoolojii kan akka karoora raga murtaayee ilaalcha keessa galchuun tajaajilaa fi fayyadamummaa ummataa sarara internetii (Online) haqa qabeessa taasisuu barbaachisa. Baayyinni ummata tajaajila elektrooniksii gahaa ta’e argatuu muraasa waan ta’eef hawaasnni kun odeefannoo barbaadu karaa biraatiin akka argatan haala mijeessuu barbaachisa.
* Namoota bilbila harkaa interneeti qabu(smartphone) hin qabanneef carraa dhaamsa isaanii kaayuun odeeffannoo akka argatan taasisuu.
* Tajaajila sarara interneetii (online) yeroo bitaman leenjii kennuudhaan jiraattonni gara garaa tajaajila kanatti fayyadamuu dana’uu isaanii mirkaneessuu. Yeroo meeshaa kanneen bituuf karoorri bahuu fi yeroo bitamanii tajaajila kennuu jalqaban maammiltoota gara garaa irratti hirmaachisuu barbaachisa.
* Meeshaa elektrooniksii kan duraan jiruus ta’ee kan haaraya dhiyaate ilaalchisee Jiraattooni akkataa icitii fi nageenya raga isaanii ittiin eegan barsiisuu fi itti agarsiisuu barbaachisa.
* Jiraattota jidugaleessota komputera hawaasaatti fayyadaman kessumaattuu kan waa’ee fayyaa, waa’ee seeraa fi faayinaansii isaanii ilaalchisee fayyadamaniif icitii fi nageenya raga isaanii haala ittiin eegachuu dnda’an irratti barnoota gahaa ta’e kennuu barbaachisa.

**Tajaajila Kebilii(Diishii)**

* gatii xiqaa keebilii barbaachisu kan maamiltoonni tajaajila deeggarsaa argachuu qaban irratti haala waajjirri keebilii dhiyeessun argachuu akka danda’an waliingahiinsa gabayaa fi barnoota baballisuu barbaachisa. Odeeffannoo kana afaan baayyeen kennuu fi hawaasa hubannoo afaan ingliffaa xiqaa qabaniif karaa jidugaleessa aadaa hawaasaatiin odeeffannoo kana akka argatan deeggaruu barbaachisa.
* Dhiibbaa maamilttoonni fedhii fayyadamummaa dhabuun dhufuu danda’uuf furmaata kennuu.

 **Miidiyaa hawaasummaa fi dhaabbilee ummataa**

* Ittifayyadama miidiyaa hawaasaa kessumattuu itti fayyadama feesbuukii itti fufiinsaan guddisuu barbaachisa
* Jiraattota hunda bira gahuuf chaanaalota baayyee fayyadamuu barbaachisa. Kuniis kan akka bilbilaa, e mail fi dhaamsa kaayuut. ammaaf ummata dhaqabuuf e mail akka filannoo jalqabaa elektrooniksiitti fayyadamuu qabna. ergaan ykn yaadachiisni hatattamaa yoo jiraate karaa dhaamsa kaayuutiin, bilbilaan, e mail ykn filannoo elektrooniksii biraatiin odeeffannoo jiru hiriyaa, firaa fi olla wajjiin akka wal jijjiiran jajjabeessuun gaariidha.
* Tarsiimoo fi meeshaalee walitti hidhamiinsa elektrooniksii guddisan cimsuu fi carraa tajaajila nama dhuunfaatiin walitti hidhuu.
* Iddoo taa’umsa hawaasaa jidugaleessa godhachuudhaan carraa hirmaannaan ummataa ballatee mana jireenyaa irraa ykn meeshaa moobayilii fayyadamuun viidiyoo baandii guddaa qabuu fi xiqaa qabuun walgahii hawaasaa sarara interneetii kallattiin (on line) baayyinaan geggeesuu barbaachisa.
* Michooma dhaabilee hawaasaa jidduu jiru cimsuudhaan isaan akka galttee ummataa fi gabayaa “seattle.gov” fi chaanaalii siyaatiliif itti fayyadamuu.
* Hubannoo cimsuun hanqina afaanii jiruus fuula barreeffamichaa hunda hiikuun furmaata kennuu.
* Itti fayyadamtoota skriinii irratti ballisanii waa dubbisan deegaruuf Walgahii dura, yroo walgahiin geggeefamuufi walgahii booda meeshaalee elektrooniksii kallattii hundaan dhiyeesuun barbaachisaadha.

Weebsaayitii “seattle.gov/tech/indicators” ilaaluudhaan Gabaasa guutuu marii garee fi bu’aa qorannoo irraa hubachuun ni danda’ama.

Magaalaa siyaatil garee odeeffannoo teknoolojiitiin kan qophaaye

Sagantaa teknoolojii hawaasaa

Karaa kanaan nu qunnamuu ni dandeessan

**“communitytechnology@seattle.gov or facebook.com/seattlecommunity tech or** **(206) 233 7877**